## Rješenje Ustavnog suda Republike Hrvatske broj U-IIIA-756/2004 od 14. listopada 2004.

### NN 151/2004 (29.10.2004.), Rješenje Ustavnog suda Republike Hrvatske broj U-IIIA-756/2004 od 14. listopada 2004.

# USTAVNI SUD REPUBLIKE HRVATSKE

2650

Ustavni
sud Republike Hrvatske, u Vijeću za rješava­nje postupovnih pretpostavki za
odlučiva­nje o ustavnim tužbama, u sastavu sudac Milan Vuković, predsjednik
Vijeća, te suci Ivan Matija i Nevenka Šernhorst, članovi Vijeća, rješavajući o
ustavnoj tužbi I. V. iz K., na sjednici održanoj 14. listopada 2004. godine,
jednoglasno je donio

## RJEŠENJE

I. Ustavna
tužba se odbacuje.

II. Ovo
rješe­nje objavit će se u »Narodnim novinama«.

```
Obrazloženje
```

1.
Ustavna tužba podnijeta je, teme­ljem odredbe članka 63. stavka 1. Ustavnog
zakona o Ustavnom sudu Republike Hrvatske (»Narodne novine«, broj 49/02 –
pročišćeni tekst, da­lje: Ustavni zakon), iz razloga što u predmetu koji se
vodi pred Općinskim sudom u Splitu pod poslovnim brojem: IP-1053/91 nije
donesena odluka u razumnom roku.

Odredbom članka 63. stavka 1. Ustavnog zakona
propisano je da će Ustavni sud pokrenuti postupak po ustavnoj tužbi i prije no
što je iscrp­ljen pravni put u slučaju kad o pravima i obvezama stranke ili o
sum­nji ili optužbi zbog kaž­njivog djela nije u razum­nom roku odlučio sud ili
u slučaju kad se osporenim poje­dinačnim aktom grubo vrijeđaju ustavna prava, a
potpuno je razvidno da bi nepokreta­njem ustavnosudskog postupka za podnosite­lja
ustavne tužbe mogle nastati štete i nepoprav­ljive pos­ljedice.

2. U
tijeku ustavnosudskog postupka, od Općinskog suda u Splitu, teme­ljem odredbi
članaka 25. i 69. alineje 2. Ustavnog zakona, zatraženo je očitova­nje na
navode podnosite­ljeve tužbe, a u svezi s predmetom koji se vodi kod tog suda
pod poslovnim brojem: IP-1053/91.

Iz
očitova­nja Općinskog suda u Splitu od 17. svib­nja 2004. godine proizlazi da
podnosite­lj ustavne tužbe nije stranka u postupku koji se vodi kod tog suda
pod brojem: IP-1053/91, već da se postupak vodi po tužbi tužite­ljice L. V.,
zastupanoj po podnosite­lju, a protiv tužene B. B.

*Ustavna
tužba nije dopuštena.*

3.
Prema odredbi članka 72. Ustavnog zakona, Ustavni sud će rješe­njem odbaciti
ustavnu tužbu ako nije nadležan, ako je ustavna tužba nepravodobna, nepotpuna,
nerazum­ljiva ili nedopuštena. Tužba je nedopuštena, između ostalog, ako ju je
podnijela osoba koja nije ovlaštena za ­njezino podnoše­nje.

4.
Budući da podnosite­lj nije stranka u postupku na koji se odnosi ustavna tužba,
to on nije ovlašten za podnoše­nje ustavne tužbe, u smislu odredbe članka 62. u
svezi s člankom 63. Ustavnog zakona.

5.
Slijedom navedenoga, na teme­lju članka 72. Ustavnog zakona, riješeno je kao u
izreci.

6.
Odluka o objavi teme­lji se na odredbi članka 29. Ustavnog zakona.

Broj:
U-IIIA-756/2004
Zagreb, 14. listopada 2004.

USTAVNI SUD REPUBLIKE HRVATSKE

Predsjednik Vijeća
**Milan Vuković,** v. r.

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Rješenje, NN 151/2004-2650